སྐབས་དེར།གསལ་སྒྲོན་ལ་ཨེན་ཙམ་མིན་ན་མིག་ཆུ་ཤོར་སོང་།རྒྱུ་མཚན་ཅི་ཡིན་མི་ཤེས་མོད།ཁོ་མོ་འཇིག་རྟེན་འཁོར་བའི་ཟིང་ཟིང་དང་རིང་དུ་བྲལ་བའི་གྲྭ་ཤག་འདིར་བསླེབས་པ་དང་།བརྩེ་བའི་འཛུམ་ཞལ་ལྷུག་པོར་མངོན་པའི་གྲྭ་རྒན་ལོ་ལོན་དེས་རང་གི་བུ་ཆུང་ལ་དེ་ལྟར་བྱམས་བརྩེ་བ་ཆེན་པོས་ཁ་གཡང་འབོད་པ་མཐོང་བ་ན།སེམས་ཀྱི་གཏིང་མཐའ་ཞིག་ནས་སྐྱོམ་འགུལ་ཆེན་པོ་ཞིག་ཐེབས་པ་དང་།མ་ཁར་སོ་བཏབ་ནས་བསྲན་ཙམ་མ་བྱས་པ་ཡིན་ན་མིག་ཀོང་ནང་འཁྱིལ་བའི་མཆི་མའི་དོག་པ་སིལ་བར་འཐོར་ལ་ཁད་བྱས་སོང་།